Езоп
Вълци и кучета, помирени помежду си

Превод от старогръцки: Тодор Сарафов, 1967

chitanka.info

Вълците казали на кучетата:

— Защо вие, като сте ни подобни във всичко, не живеете в съгласие с нас като братя? Та ние по нищо не се отличаваме от вас освен по ум. Ние живеем на свобода, а вие сте се превили пред хората, слугувате им и получавате удари, носите на врата си гердани и пазите добитъка. А когато хората се хранят, на вас хвърлят само кокалите. Ако сте съгласни, предайте ни всички стада и всички наедно ще имаме да ядем до насита.

Кучетата ги послушали. А вълците влезли в кошарата и най-напред разкъсали кучетата.

Тези, които предават отечеството си, получават такива награди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.